Nicolaus Ephraim Bach

Nicolaus Ephraim Bach (1690–1760) var en tysk organist av musikerfamilien Bach. Han fikk tilnavnet «Gandersheimer Bach»

 Liv og virke 
Bach var sønn av organisten og kantoren Jacob Bach (1655–1718)Hans Goetting: Das Bistum Hildesheim: Das Reichsunmittelbare Kanonissenstift Gandersheim (bind sju av Germania sacra: «historisch-statistische Beschreibung der Kirche des Alten Reiches: Neue Folge»). de Gruyter, Berlin 1973, ISBN 3-11-004219-3, s. 520  og Dorothea Katharina Herwig.

I januar 1715 fikk Bach et oppdrag av hertug Anton Ulrich av Sachsen-Meiningen, og gikk samme år i tjeneste hos hertugens eldste søster, Elisabeth av Sachsen-Meiningen, som var abbedisse ved Gandersheims frie verdslige riksstift.  I 1719 ble Bach ansatt som organist og kjellermester, og arbeidet seg opp til kapellmester. Han ble abbedissens høyt betrodde medarbeider, han førte privatregnskapet hennes og avanserte til intendant, muligens med ansvar for stiftets kunstsamling.

6. april 1729 fikk Bach posten som organist og kongelig stedfortreder ved St. Spiritus og St. Hieronymus.

Nicolaus Ephraim Bach var gift to ganger og hadde i alt sju barn. Den yngste sønnen, Ernst Heinrich Ephraim Bach (1756–1835), grunnla den såkalte «Aschersleben-linja» av familien Bach.

 Referanser 

 Litteratur 
 Alfred Erck, Hannelore Schneider:  Musiker und Monarchen in Meiningen 1680–1763, Bielsteinverlag, Meiningen 2006, 245-246.
 Maren Goltz: Musiker Lexikon des Herzogtums Sachsen-Meiningen, 2012, S. 25f. (PDF; 3,2 MB)
 «Bach, Nicolaus Ephraim» i Brockhaus Enzyklopädie in vierundzwanzig Bänden. Bind 25: Personenregister.'' F.A. Brockhaus, Wiesbaden 1994, ISBN 3-7653-1100-6, s. 70.

 Eksterne lenker 
 Nicolaus Ephraim Bach, bach-cantatas.com

Kategori:Tyske organister